text: Røg i køkkenet hos Kaptajn Rogers i Legoland
  09 juli 2012 kl. 11.54
  Der kom lidt mere røg end vanligt i køkkenet i restaurant Kaptajn Rogers midt i Legoland. Der gik kl. 13.25 ild i en friture-koger, men branden anrettede ingen skade.
  - Jeg tror såmænd ikke engang, at gæsterne opdagede noget, siger pressechef Jonas Søndergaard, Legoland. Det var helt udramatisk. 
  Ilden opstod i en friturekoger i restauranten, som serverer fastfood i det område, der hedder Piratland. Branden fik elskabet til at slå fra, som det skal. 
  Personalet trak sig lidt tilbage, og ilden blev hurtigt slukket, inden brandvæsenet nåede frem.
  - Indsatslederen var allerede kørt, da jeg kom derover, fortæller Jonas Søndergaard.
  